section_heading: Juventus
paragraph_text: Dana 3. siječnja 2013. godine Bilbao je potvrdio da Llorente pregovara s čelnicima Juventusa. 21. siječnja sportski direktor Juventusa, Giuseppe Marotta izjavio je da je vrlo optimističan u vezi Llorenteova dolaska u Torino 1. srpnja, rekavši da ga predsjednik Athletica ne želi pustiti u zimskom prijelaznom roku. Tri dana kasnije postignut je i službeni dogovor te je potvrđeno da će Llorente 1. srpnja potpisati četverogodišnji ugovor s Juventusom nakon što mu ugovor s Bilbaom istekne.